CELEX: 32013R0088
Language: ro
Date: 2013-01-31 00:00:00
Title: Regulamentul de punere în aplicare (UE) nr. 88/2013 al Comisiei din 31 ianuarie 2013 de modificare a Deciziei 2007/777/CE și a Regulamentului (CE) nr. 798/2008 în ceea ce privește rubricile referitoare la Ucraina din listele cu țările terțe din care pot fi introduse în Uniune anumite tipuri de carne, produse din carne, ouă și produse din ouă  Text cu relevanță pentru SEE

1.2.2013   
            
            
               RO
            
            
               Jurnalul Oficial al Uniunii Europene
            
            
               L 32/8
            
         REGULAMENTUL DE PUNERE ÎN APLICARE (UE) NR. 88/2013 AL COMISIEI
   din 31 ianuarie 2013
   de modificare a Deciziei 2007/777/CE și a Regulamentului (CE) nr. 798/2008 în ceea ce privește rubricile referitoare la Ucraina din listele cu țările terțe din care pot fi introduse în Uniune anumite tipuri de carne, produse din carne, ouă și produse din ouă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf și articolul 8 punctul 4,
   având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (2), în special articolul 11 alineatul (1),
   întrucât:
   
               (1)
            
            
               Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (3) stabilește norme privind importurile în Uniune, precum și privind tranzitarea și depozitarea în Uniune ale transporturilor de produse din carne și ale transporturilor de stomacuri, vezici și intestine tratate, astfel cum sunt definite în Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (4).
            
         
               (2)
            
            
               Partea 2 din anexa II la Decizia 2007/777/CE stabilește o listă cu țările terțe sau părți ale acestora din care se autorizează introducerea în Uniune de produse din carne și de stomacuri, vezici și intestine tratate, cu condiția ca produsele respective să fie supuse tratamentului menționat în lista respectivă. În cazul în care țările terțe sunt regionalizate în scopul includerii în lista respectivă, teritoriile lor regionalizate sunt stabilite în partea 1 din anexa respectivă.
            
         
               (3)
            
            
               Partea 4 din anexa II la Decizia 2007/777/CE stabilește tratamentele menționate în partea 2 din anexa respectivă, atribuind un cod pentru fiecare din tratamentele respective. Partea respectivă stabilește un tratament nespecific „A” și tratamente specifice „B”-„F”, enumerate în ordine descrescătoare din punctul de vedere al stricteții.
            
         
               (4)
            
            
               Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (5) prevede că anumite produse pot fi importate și pot tranzita Uniunea numai dacă provin din țările terțe, teritoriile, zonele sau compartimentele enumerate în tabelul din partea 1 a anexei I la regulamentul menționat. De asemenea, regulamentul stabilește cerințele de certificare sanitar-veterinară pentru aceste produse.
            
         
               (5)
            
            
               În prezent, Ucraina nu este inclusă în partea 2 a anexei II la Decizia 2007/777/CE ca țară din care este autorizată introducerea în Uniune de produse din carne și de stomacuri, vezici și intestine tratate provenind de la păsări domestice, vânat de crescătorie cu pene, ratite de crescătorie și vânat sălbatic cu pene. În plus, Ucraina nu este inclusă în partea 1 din anexa I la Regulamentul (CE) nr. 798/2008.
            
         
               (6)
            
            
               Ucraina a solicitat Comisiei să fie autorizată pentru a exporta în Uniune produse din carne și stomacuri, vezici și intestine tratate provenind de la păsări domestice, vânat de crescătorie cu pene, ratite de crescătorie și vânat sălbatic cu pene care au fost supuse unui tratament nespecific „A”, în conformitate cu partea 4 din anexa II la Decizia 2007/777/CE. În plus, Ucraina a solicitat Comisiei să fie autorizată pentru a exporta în Uniune carne de păsări domestice, ratite de crescătorie pentru consum uman și vânat sălbatic cu pene, ouă și produse din ouă.
            
         
               (7)
            
            
               Experții Comisiei au efectuat mai multe audituri în Ucraina. Respectivele audituri au demonstrat că autoritatea veterinară competentă din țara terță respectivă oferă garanții adecvate privind respectarea normelor Uniunii pentru importarea în Uniune a produselor din carne și a stomacurilor, vezicilor și intestinelor tratate provenind de la păsări domestice, vânat de crescătorie cu pene, ratite de crescătorie și vânat sălbatic cu pene, a cărnii provenite de la păsări domestice, ratite de crescătorie destinate consumului uman și vânat sălbatic cu pene, precum și a ouălor și a produselor din ouă. Prin urmare, este adecvat să se modifice partea 2 a anexei II la Decizia 2007/777/CE și partea 1 a anexei I la Regulamentul (CE) nr. 798/2008 pentru a autoriza importurile în Uniune a unor astfel de produse.
            
         
               (8)
            
            
               În plus, Ucraina a furnizat garanții adecvate de sănătate animală în ceea ce privește conformitatea cu normele Uniunii referitoare la importurile de ouă și a prezentat un program național de control vizând Salmonella, astfel cum se prevede în Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonellei și al altor agenți zoonotici specifici, prezenți în rețeaua alimentară (6). Cu toate acestea, autorizarea programului respectiv nu a fost finalizată. Prin urmare, numai importurile de ouă provenite de la Gallus gallus din Ucraina sunt permise, astfel cum este indicat la rubrica „S4” din partea 2 a anexei I la Regulamentul (CE) nr. 798/2008.
            
         
               (9)
            
            
               Prin urmare, Decizia 2007/777/CE și Regulamentul (CE) nr. 798/2008 ar trebui modificate în consecință.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa II la Decizia 2007/777/CE se modifică în conformitate cu anexa I la prezentul regulament.
   Articolul 2
   Anexa I la Regulamentul (CE) nr. 798/2008 se modifică în conformitate cu anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 ianuarie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 18, 23.1.2003, p. 11.
   
      (2)  JO L 139, 30.4.2004, p. 206.
   
      (3)  JO L 312, 30.11.2007, p. 49.
   
      (4)  JO L 139, 30.4.2004, p. 55.
   
      (5)  JO L 226, 23.8.2008, p. 1.
   
      (6)  JO L 325, 12.12.2003, p. 1.
   
      ANEXA I
      În partea 2 a anexei II la Decizia 2007/777/CE, rubrica referitoare la Ucraina se înlocuiește cu următorul text:
      
         
                     „UA
                  
                  
                     Ucraina
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     A
                  
                  
                     A
                  
                  
                     A
                  
                  
                     XXX
                  
                  
                     XXX
                  
                  
                     XXX
                  
                  
                     A
                  
                  
                     A
                  
                  
                     XXX”
                  
               
   
   
      ANEXA II
      În partea 1 a anexei I la Regulamentul (CE) nr. 798/2008, următoarea rubrică, nouă, referitoare la Ucraina se inserează între rubrica referitoare la Turcia și rubrica referitoare la Statele Unite ale Americii:
      
         
                     „UA – Ucraina
                  
                  
                     UA-0
                  
                  
                     Întreaga țară
                  
                  
                     E, EP, POU, RAT, WGM
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     S4”